title: 2009/473/CE: Decizia Consiliului din 28 mai 2009 privind încheierea unui acord sub forma unui schimb de scrisori referitor la aplicarea provizorie a Acordului de parteneriat în domeniul pescuitului între Comunitatea Europeană și Republica Guineea

text:
               19.6.2009

               RO

               Jurnalul Oficial al Uniunii Europene

               L 156/31

         DECIZIA CONSILIULUI
   din 28 mai 2009
   privind încheierea unui acord sub forma unui schimb de scrisori referitor la aplicarea provizorie a Acordului de parteneriat în domeniul pescuitului între Comunitatea Europeană și Republica Guineea
   (2009/473/CE)
   CONSILIUL UNIUNII EUROPENE,
   având în vedere tratatul de instituire a Comunității Europene, în special articolul 37 coroborat cu articolul 300 alineatul (2) primul paragraf prima teză,
   având în vedere propunerea Comisiei,
   întrucât:

               (1)

               Comunitatea a negociat cu Republica Guineea un acord de parteneriat în domeniul pescuitului prin care se acordă navelor comunitare posibilități de pescuit în apele aflate sub suveranitatea sau jurisdicția Republicii Guineea în ceea ce privește pescuitul.

               (2)

               Ca urmare a acestor negocieri, la 20 decembrie 2008 a fost parafat un nou acord de parteneriat în domeniul pescuitului.

               (3)

               Acordul privind pescuitul dintre Comunitatea Europeană, pe de o parte, și Guvernul Republicii Guineea, pe de altă parte, din 28 martie 1983, ar trebui să fie abrogat prin noul acord de parteneriat în domeniul pescuitului.

               (4)

               Pentru a garanta continuarea activităților de pescuit ale navelor comunitare, este esențial ca noul acord de parteneriat în sectorul pescuitului să fie aplicat în cel mai scurt timp. Prin urmare, cele două părți au parafat un acord sub forma unui schimb de scrisori referitor la aplicarea provizorie a noului acord de parteneriat în domeniul pescuitului începând cu 1 ianuarie 2009.

               (5)

               Aprobarea acordului sub forma unui schimb de scrisori referitor la aplicarea provizorie a noului acord de parteneriat în domeniul pescuitului este în interesul Comunității.

               (6)

               Este important să se definească metoda de repartizare a posibilităților de pescuit între statele membre,

         DECIDE:
   Articolul 1
   Se aprobă în numele Comunității Acordul sub forma unui schimb de scrisori referitor la aplicarea provizorie a Acordului de parteneriat în domeniul pescuitului între Comunitatea Europeană și Republica Guineea privind pescuitul în largul coastei Guineei, pentru perioada 1 ianuarie 2009-31 decembrie 2012, sub rezeva deciziei Consiliului privind încheierea acordului menționat.
   Textul acordului sub forma unui schimb de scrisori se atașează la prezenta decizie.
   Articolul 2
   (1)   Posibilitățile de pescuit prevăzute în protocol se repartizează între statele membre după cum urmează:

               (a)

               toniere cu plasă pungă:

                           Spania

                           15 nave

                           Franța

                           11 nave

                           Italia

                           2 nave

               (b)

               nave de pescuit cu platformă și paragate:

                           Spania

                           8 nave

                           Franța

                           4 nave

         (2)   În cazul în care cererile de autorizație de pescuit din partea statelor membre menționate la alineatul (1) nu epuizează posibilitățile de pescuit stabilite prin protocol, Comisia poate lua în considerare cereri de autorizație de pescuit din partea oricărui alt stat membru.
   Articolul 3
   Statele membre ale căror nave pescuiesc în cadrul acordului menționat la articolul 1 informează Comisia cu privire la cantitățile capturate din fiecare stoc în zona de pescuit a Republicii Guineea, în conformitate cu modalitățile prevăzute de Regulamentul (CE) nr. 500/2001 al Comisiei din 14 martie 2001 de stabilire a normelor de aplicare a Regulamentului (CEE) nr. 2847/93 al Consiliului în ceea ce privește controlul capturilor realizate de navele de pescuit comunitare în apele unei țări terțe și în marea liberă (1), până la data intrării în vigoare a regulamentului de stabilire a normelor detaliate în sensul articolului 30 din Regulamentul (CE) nr. 1006/2008 al Consiliului (2) și, ulterior acestei date, în conformitate cu modalitățile prevăzute de respectivele norme detaliate.
   Articolul 4
   Președintele Consiliului este autorizat să desemneze persoanele împuternicite să semneze acordul sub forma unui schimb de scrisori prin care Comunitatea își asumă obligații.

      Adoptată la Bruxelles, 28 mai 2009.

            Pentru Consiliu

            Președintele

         V. TOŠOVSKÝ

      (1)  JO L 73, 15.3.2001, p. 8.

      (2)  Regulamentul (CE) nr. 1006/2008 al Consiliului din 29 septembrie 2008 privind autorizațiile pentru activitățile de pescuit ale navelor de pescuit comunitare în afara apelor comunitare și accesul navelor țărilor terțe în apele comunitare, de modificare a Regulamentelor (CEE) nr. 2847/93 și (CE) nr. 1627/94 și de modificare a Regulamentului (CE) nr. 3317/94 (JO L 286, 29.10.2008, p. 33).
    ---documentbreak---

               19.6.2009

               RO

               Jurnalul Oficial al Uniunii Europene

               L 156/33

         ACORD SUB FORMA UNUI SCHIMB DE SCRISORI
   referitor la aplicarea provizorie a Acordului de parteneriat în domeniul pescuitului între Comunitatea Europeană și Republica Guineea
   Stimate domn,
   Mă bucură faptul că negociatorii Republicii Guineea și ai Comunității Europene au ajuns la un consens privind acordul de parteneriat în domeniul pescuitului între Republica Guineea și Comunitatea Europeană, precum și privind protocolul de stabilire a posibilităților de pescuit și a contribuției financiare și anexele la acesta.
   Rezultatul acestei negocieri, evoluție pozitivă a acordului anterior, va consolida relațiile dintre noi în domeniul pescuitului și va institui un veritabil cadru de parteneriat pentru dezvoltarea unei politici de pescuit durabil și responsabil în apele guineene. În acest sens, vă propun demararea în paralel a procedurilor de aprobare și ratificare a textelor acordului, protocolului și anexei și apendicelor la acesta, în conformitate cu procedurile care sunt în vigoare în Republica Guineea și în Comunitatea Europeană și care sunt necesare pentru intrarea în vigoare a acestora.
   Pentru a nu întrerupe activitățile de pescuit ale navelor comunitare în apele guineene și făcând referire la acordul și la protocolul parafate la 20 decembrie 2008, de stabilire a posibilităților de pescuit și a contribuției financiare pentru perioada 1 ianuarie 2009-31 decembrie 2012, am onoarea să vă informez că Guvernul Republicii Guineea este gata să aplice cu titlu provizoriu acest acord și acest protocol, începând de la 1 ianuarie 2009, în așteptarea intrării lor în vigoare în conformitate cu articolul 19 din acord, cu condiția unui demers similar din partea Comunității Europene.
   Este de la sine înțeles că, în acest caz, plata primei tranșe a contribuției financiare stabilite la articolul 2 din protocol trebuie să se efectueze înainte de 30 noiembrie 2009.
   V-aș fi recunoscător dacă ați avea amabilitatea să îmi confirmați acordul Comunității Europene cu privire la această aplicare provizorie.
   Vă rog să primiți, stimate domn, expresia înaltei mele considerații.

   Stimate domn,
   Am onoarea de a confirma primirea scrisorii dumneavoastră în data de astăzi, având următorul conținut:

      „Mă bucură faptul că negociatorii Republicii Guineea și ai Comunității Europene au ajuns la un consens privind acordul de parteneriat în domeniul pescuitului între Republica Guineea și Comunitatea Europeană, precum și privind protocolul de stabilire a posibilităților de pescuit și a contribuției financiare și anexele la acesta.
      Rezultatul acestei negocieri, evoluție pozitivă a acordului anterior, va consolida relațiile dintre noi în domeniul pescuitului și va institui un veritabil cadru de parteneriat pentru dezvoltarea unei politici de pescuit durabil și responsabil în apele guineene. În acest sens, vă propun demararea în paralel a procedurilor de aprobare și ratificare a textelor acordului, protocolului și anexei și apendicelor la acesta, în conformitate cu procedurile care sunt în vigoare în Republica Guineea și în Comunitatea Europeană și care sunt necesare pentru intrarea în vigoare a acestora.
      Pentru a nu întrerupe activitățile de pescuit ale navelor comunitare în apele guineene și făcând referire la acordul și la protocolul parafate la 20 decembrie 2008, de stabilire a posibilităților de pescuit și a contribuției financiare pentru perioada 1 ianuarie 2009-31 decembrie 2012, am onoarea să vă informez că Guvernul Republicii Guineea este gata să aplice cu titlu provizoriu acest acord și acest protocol, începând de la 1 ianuarie 2009, în așteptarea intrării lor în vigoare în conformitate cu articolul 19 din acord, cu condiția unui demers similar din partea Comunității Europene.
      Este de la sine înțeles că, în acest caz, plata primei tranșe a contribuției financiare stabilite la articolul 2 din protocol trebuie să se efectueze înainte de 30 noiembrie 2009.
      V-aș fi recunoscător dacă ați avea amabilitatea să îmi confirmați acordul Comunității Europene cu privire la această aplicare provizorie.”

   Am onoarea de a vă confirma acordul Comunității Europene cu privire la această aplicare provizorie.
   Vă rog să primiți, stimate domn, expresia înaltei mele considerații.

 ---documentbreak--- NA ---documentbreak---

               19.6.2009

               RO

               Jurnalul Oficial al Uniunii Europene

               L 156/35

         ACORD DE PARTENERIAT
   în domeniul pescuitului între Republica Guineea și Comunitatea Europeană
   REPUBLICA GUINEEA,
   denumită în continuare „Guineea”,
   și
   COMUNITATEA EUROPEANĂ,
   denumită în continuare „Comunitatea”,
   denumite în continuare „părțile”,
   AVÂND ÎN VEDERE relațiile strânse de cooperare între Comunitate și Guineea, în special în cadrul Acordului de la Cotonou, precum și dorința comună a acestora de a intensifica aceste relații;
   AVÂND ÎN VEDERE dorința celor două părți de a promova exploatarea responsabilă a resurselor halieutice prin intermediul cooperării;
   ȚINÂND SEAMA de dispozițiile Convenției Națiunilor Unite asupra dreptului mării;
   HOTĂRÂTE să aplice deciziile și recomandările Comisiei Internaționale pentru Conservarea Tonului din Oceanul Atlantic, denumită în continuare „ICCAT”;
   CONȘTIENTE de importanța principiilor consacrate prin Codul de conduită pentru pescuitul responsabil, adoptat în cadrul conferinței FAO din 1995;
   HOTĂRÂTE să coopereze, în interes reciproc, în vederea instituirii unui pescuit responsabil pentru a garanta conservarea pe termen lung și exploatarea durabilă a resurselor biologice marine;
   AVÂND CONVINGEREA că o astfel de cooperare trebuie să se bazeze pe complementaritatea inițiativelor și a acțiunilor întreprinse de către părți, atât împreună, cât și separat, asigurând, prin urmare, coerența politicilor și sinergia eforturilor depuse;
   DETERMINATE, în acest scop, să pună bazele unui dialog pe tema politicii sectoriale în domeniul pescuitului adoptată de către Guvernul Guineei și să identifice mijloacele potrivite pentru a asigura punerea eficientă în aplicare a acestei politici, precum și implicarea în acest proces a operatorilor economici și a societății civile;
   DORIND să stabilească modalitățile și condițiile de reglementare a activităților de pescuit desfășurate de navele comunitare în apele Guineei și cele privind sprijinul acordat de Comunitate pentru instituirea unui pescuit responsabil aceste ape;
   DECISE să continue întărirea cooperării economice în domeniul industriei pescuitului și al activităților conexe, prin înființarea și dezvoltarea unor societăți mixte care să implice întreprinderi din ambele părți,
   CONVIN DUPĂ CUM URMEAZĂ:
   Articolul 1
   Obiect
   Prezentul acord stabilește principiile, normele și procedurile care reglementează:

               —

               cooperarea economică, financiară, tehnică și științifică în domeniul pescuitului, în vederea promovării unui pescuit responsabil în zonele de pescuit ale Guineei, pentru a asigura conservarea și exploatarea durabilă a resurselor halieutice și în vederea dezvoltării sectorului pescuitului în Guineea;

               —

               condițiile de acces ale navelor de pescuit comunitare în zonele de pescuit ale Guineei;

               —

               cooperarea în domeniul procedurilor de control al pescuitului în zonele de pescuit ale Guineei, pentru a se asigura respectarea condițiilor menționate anterior, eficacitatea măsurilor de conservare și gestionare a resurselor halieutice, precum și combaterea pescuitului ilegal, nedeclarat și nereglementat;

               —

               parteneriatele între întreprinderi care au ca scop dezvoltarea unor activități economice în domeniul pescuitului și a unor activități conexe, în interesul comun al părților.

         Articolul 2
   Definiții
   În sensul prezentului acord:

               (a)

               „autoritățile din Guineea” înseamnă ministerul însărcinat cu sectorul pescuitului;

               (b)

               „autoritățile comunitare” înseamnă Comisia Europeană;

               (c)

               „zona de pescuit a Guineei” înseamnă apele care se află sub jurisdicția Guineei în materie de pescuit. Activitatea de pescuit a navelor comunitare, astfel cum este prevăzută în prezentul acord, se desfășoară exclusiv în zonele în care pescuitul este autorizat de legislația Guineei;

               (d)

               „navă de pescuit” înseamnă orice navă echipată în vederea exploatării comerciale a resurselor acvatice vii;

               (e)

               „navă comunitară” înseamnă o navă de pescuit care arborează pavilionul unui stat membru al Comunității și care este înregistrată în Comunitate;

               (f)

               „comisie mixtă” înseamnă o comisie constituită din reprezentanți ai Comunității și ai Guineei, astfel cum se prevede la articolul 10 din prezentul acord;

               (g)

               „transbordare” înseamnă transferul, în port și/sau în radă, al unei părți sau al totalității capturilor de pe o navă de pescuit pe o altă navă;

               (h)

               „circumstanțe neobișnuite” înseamnă alte circumstanțe decât fenomenele naturale, care scapă de sub controlul rezonabil al uneia dintre părți, de natură să împiedice exercitarea activității de pescuit în apele Guineei;

               (i)

               „marinar ACP” înseamnă orice marinar resortisant al unei țări neeuropene semnatare a Acordului de la Cotonou. În acest sens, un marinar din Guineea este un marinar ACP;

               (j)

               „supravegherea”: Centre National de Surveillance et de Protection des Pêches (CNSP);

               (k)

               „Delegația”: Delegația Comisiei Europene în Guineea;

               (l)

               „armator”: orice persoană responsabilă, din punct de vedere juridic, de nava de pescuit;

               (m)

               „autorizație de pescuit”: dreptul de a desfășura activități de pescuit pe o anumită perioadă, într-o anumită zonă sau într-o anumită zonă destinată pescuitului, conform dispozițiilor prezentului acord.

         Articolul 3
   Principii și obiective care stau la baza punerii în aplicare a prezentului acord
   (1)   Părțile se angajează să promoveze un pescuit responsabil în zonele de pescuit guineene, pe baza principiilor de nediscriminare între diferitele flote prezente în aceste ape, fără a aduce atingere acordurilor încheiate între țările în curs de dezvoltare din aceeași regiune geografică, inclusiv acordurilor de reciprocitate în domeniul pescuitului.
   (2)   Părțile se angajează să instituie principiile dialogului și consultărilor prealabile, în special în ceea ce privește punerea în aplicare a politicii sectoriale în domeniul pescuitului, pe de o parte, și a politicilor și măsurilor comunitare care ar putea avea un impact asupra sectorului guineean al pescuitului, pe de altă parte.
   (3)   Părțile cooperează, de asemenea, atât împreună, cât și separat, la realizarea unor evaluări ex ante, concomitente și ex post a măsurilor, programelor și acțiunilor puse în aplicare în baza dispozițiilor prezentului acord.
   (4)   Părțile se angajează să asigure punerea în aplicare a prezentului acord conform principiilor bunei guvernanțe economice și sociale, cu preocuparea de a contribui la crearea de locuri de muncă în Guineea și respectând situația resurselor halieutice.
   (5)   În special, încadrarea în muncă a marinarilor ACP la bordul navelor comunitare este reglementată de Declarația Organizației Internaționale a Muncii (OIM) privind principiile și drepturile fundamentale la locul de muncă, care se aplică de drept contractelor corespunzătoare și condițiilor generale de muncă. Aceasta se referă mai ales la libertatea de asociere și la recunoașterea efectivă a dreptului la negociere colectivă al lucrătorilor, precum și la eliminarea discriminării cu privire la încadrarea în muncă și profesie.
   Articolul 4
   Cooperarea în domeniul științific
   (1)   Pe durata acordului, Comunitatea și Guineea vor depune eforturi pentru a monitoriza evoluția situației resurselor halieutice din zona de pescuit a Guineei.
   (2)   Pe baza recomandărilor și rezoluțiilor adoptate în cadrul tuturor organizațiilor internaționale de resort din domeniul dezvoltării și gestionării sectorului piscicol și ținând seama de cele mai bune avize științifice disponibile, cele două părți se consultă în cadrul comisiei mixte prevăzute la articolul 10 din acord, pentru a adopta, dacă este cazul în urma unei reuniuni științifice și de comun acord, măsuri care să vizeze gestionarea durabilă a resurselor halieutice care afectează activitățile navelor comunitare.
   (3)   Părțile se angajează să se consulte, fie direct, inclusiv la nivelul subregiunii, fie în cadrul organizațiilor internaționale de resort, pentru a asigura gestionarea și conservarea resurselor biologice din Oceanul Atlantic și pentru a coopera în cadrul cercetărilor științifice aferente.
   Articolul 5
   Articolul 5 Accesul navelor comunitare la zonele destinate pescuitului din apele Guineei
   (1)   Guineea se angajează să autorizeze navele comunitare să desfășoare activități de pescuit în zona sa de pescuit în conformitate cu prezentul acord, inclusiv protocolul și anexa la acesta.
   (2)   Activitățile de pescuit care fac obiectul prezentului acord sunt supuse legilor și reglementărilor în vigoare în Guineea. Autoritățile guineene aduc la cunoștința Comunității orice modificare a legislației menționate. Fără a aduce atingere eventualelor dispoziții stabilite de comun acord de către părți, navele comunitare trebuie să aplice această modificare a legislației în termen de o lună de la data notificării sale.
   (3)   Guineea se angajează să ia toate măsurile corespunzătoare pentru punerea efectivă în aplicare a dispozițiilor privind controlul activităților de pescuit prevăzute în protocol. Navele comunitare cooperează cu autoritățile guineene responsabile de efectuarea acestor controale.
   (4)   Comunitatea se angajează să ia toate măsurile corespunzătoare pentru a asigura respectarea de către navele sale a dispozițiilor prezentului acord și a legislației care reglementează pescuitul în apele aflate sub jurisdicția Guineei, în conformitate cu Convenția Națiunilor Unite asupra dreptului mării.
   Articolul 6
   Condiții de desfășurare a activităților de pescuit – clauză de exclusivitate
   (1)   Navele comunitare pot desfășura activități de pescuit în zona de pescuit guineeană numai dacă dețin o autorizație de pescuit valabilă, eliberată de Guineea în cadrul prezentului acord și a protocolului anexat.
   (2)   Pentru categoriile de pescuit neprevăzute în protocolul în vigoare, precum și pentru pescuitul experimental, ministerul poate acorda autorizații de pescuit navelor comunitare. Cu toate acestea, acordarea acestor autorizații de pescuit rămâne tributară avizului favorabil al celor două părți.
   (3)   Procedura pentru obținerea unei autorizații de pescuit pentru o navă, taxele aplicabile și modul de efectuare a plății de către armator sunt stabilite în anexa la protocol.
   Articolul 7
   Contribuția financiară
   (1)   Comunitatea plătește Guineei o contribuție financiară conform termenilor și condițiilor stabilite în protocol și în anexe. Această contribuție unică este definită ținând cont de două elemente componente, și anume:

               (a)

               accesul navelor comunitare la apele și la resursele halieutice ale Guineei; și

               (b)

               sprijinul financiar al Comunității acordat pentru instituirea politicii naționale în domeniul pescuitului bazată pe un pescuit responsabil și pe exploatarea durabilă a resurselor halieutice în apele guineene.

         (2)   Componenta contribuției financiare menționate la alineatul (1) litera (b) de mai sus se stabilește în funcție de identificarea de către cele două părți, de comun acord și în conformitate cu dispozițiile protocolului, a obiectivelor de îndeplinit în cadrul politicii sectoriale în domeniul pescuitului definită de guvernul guineean și a unei programări anuale și multianuale aferente implementării acestei politici.
   (3)   Contribuția financiară a Comunității se plătește anual, conform modalităților stabilite în protocol și sub rezerva dispozițiilor prezentului acord și ale protocolului privind eventuala modificare a valorii sale ca urmare a:

               (a)

               unor circumstanțe neobișnuite;

               (b)

               reducerii, de comun acord, a posibilităților de pescuit acordate navelor comunitare, în aplicarea unor măsuri de gestionare a stocurilor vizate, considerate necesare pentru conservarea și exploatarea durabilă a resurselor pe baza celui mai bun aviz științific disponibil;

               (c)

               măririi, de comun acord, a posibilităților de pescuit acordate navelor comunitare, în cazul în care, pe baza celui mai bun aviz științific disponibil, situația resurselor permite acest lucru;

               (d)

               reevaluării în comun a condițiilor de acordare a sprijinului financiar pentru punerea în practică a politicii sectoriale în domeniul pescuitului în Guineea, atunci când rezultatele programării anuale și multianuale constatate de către părți justifică acest lucru;

               (e)

               rezilierii prezentului acord în conformitate cu dispozițiile articolului 15 din acesta;

               (f)

               suspendării punerii în aplicare a prezentului acord, în conformitate cu dispozițiile articolului 14 din acesta.

         Articolul 8
   Promovarea cooperării la nivelul operatorilor economici și al societății civile
   (1)   Părțile încurajează cooperarea economică, științifică și tehnică în sectorul pescuitului și în sectoarele conexe. Ele se consultă în vederea coordonării diferitelor acțiuni care s-ar putea lua în acest sens.
   (2)   Părțile se angajează să promoveze schimbul de informații cu privire la tehnicile și echipamentele de pescuit, la metodele de conservare și la procedeele de prelucrare a produselor pescărești.
   (3)   Părțile depun eforturi pentru crearea unor condiții propice promovării relațiilor dintre întreprinderile lor în domeniul tehnic, economic și comercial, în direcția instituirii unui mediu favorabil dezvoltării afacerilor și investițiilor.
   (4)   Părțile încurajează în mod deosebit înființarea de societăți mixte care să vizeze un interes reciproc, cu respectarea sistematică a legislației guineene și a legislației comunitare în vigoare.
   Articolul 9
   Cooperarea administrativă
   Părțile contractante, dorind să asigure eficiența măsurilor de dezvoltare și conservare a resurselor halieutice:

               —

               dezvoltă cooperarea administrativă pentru a se asigura că navele lor respectă dispozițiile prezentului acord și legislația Guineei privind pescuitul maritim, fiecare în propria privință;

               —

               cooperează în scopul prevenirii și combaterii pescuitului ilegal, nedeclarat și nereglementat, în special prin schimbul de informații și printr-o strânsă cooperare administrativă.

         Articolul 10
   Comisia mixtă
   (1)   Se înființează o comisie mixtă însărcinată cu monitorizarea și controlul aplicării prezentului acord. Comisia mixtă exercită următoarele funcții:

               (a)

               supervizează executarea, interpretarea și buna funcționare a aplicării prezentului acord, precum și soluționarea disputelor;

               (b)

               asigură monitorizarea și evaluarea utilizării contribuției acordului de parteneriat la implementarea politicii sectoriale în domeniul pescuitului din Guineea;

               (c)

               asigură legătura necesară privind aspectele de interes comun în materie de pescuit;

               (d)

               joacă rolul de forum pentru soluționarea pe cale amiabilă a eventualelor litigii generate de interpretarea sau aplicarea acordului;

               (e)

               reevaluează, dacă este cazul, nivelul posibilităților de pescuit și, prin urmare, al contribuției financiare;

               (f)

               definește condițiile de pescuit în conformitate cu dispozițiile protocolului;

               (g)

               stabilește modalitățile practice de cooperare administrativă prevăzute la articolul 9 din prezentul acord;

               (h)

               orice altă funcție pe care părțile hotărăsc, de comun acord, să i-o atribuie, inclusiv în ceea ce privește combaterea pescuitului ilegal, nedeclarat și nereglementat și cooperarea administrativă.

         (2)   Comisia mixtă se reunește cel puțin o dată pe an, alternativ în Guineea și în Comunitate, sub președinția părții care găzduiește reuniunea. Comisia se reunește în sesiune extraordinară la solicitarea uneia dintre părți.
   Articolul 11
   Zona geografică de aplicare
   Prezentul acord se aplică, pe de o parte, teritoriilor în care se aplică Tratatul de instituire a Comunității Europene, în condițiile prevăzute de tratatul menționat, și, pe de altă parte, teritoriului Guineei și apelor aflate sub jurisdicție guineeană.
   Articolul 12
   Durata
   Prezentul acord se încheie pe o perioadă de patru ani de la data intrării sale în vigoare; acesta se reînnoiește în mod tacit și pentru perioade identice, cu excepția cazului în care este reziliat în conformitate cu articolul 15.
   Articolul 13
   Soluționarea diferendelor
   Părțile contractante se consultă cu privire la orice dispută privind interpretarea și/sau aplicarea prezentului acord.
   Articolul 14
   Suspendarea
   (1)   Aplicarea prezentului acord poate fi suspendată la inițiativa uneia dintre părți în cazul unui dezacord grav referitor la aplicarea dispozițiilor acestuia. Această suspendare este condiționată de notificarea în scris de către partea interesată a intenției sale, cu cel puțin trei luni înainte de data la care suspendarea ar urma să intre în vigoare. Imediat după primirea acestei notificări, părțile se consultă în vederea soluționării disputei pe cale amiabilă.
   (2)   Plata contribuției financiare menționate la articolul 7 se reduce, pe perioada de suspendare, proporțional și pro rata temporis.
   Articolul 15
   Denunțarea
   (1)   Prezentul acord poate fi denunțat de către oricare dintre părți în cazul unor evenimente neobișnuite privind, între altele, degradarea stocurilor vizate, constatarea unui nivel redus al posibilităților de pescuit acordate de Guineea navelor comunitare sau nerespectarea angajamentelor asumate de către părți cu privire la combaterea pescuitului ilegal, nedeclarat și nereglementat.
   (2)   Partea interesată notifică în scris celeilalte părți intenția sa de a denunța acordul cu cel puțin șase luni înainte de data expirării duratei inițiale sau a fiecărei perioade suplimentare.
   (3)   Transmiterea notificării menționate la alineatul (2) conduce la inițierea consultărilor între părți.
   (4)   Plata contribuției financiare menționate la articolul 7 pentru anul în cursul căruia intră în vigoare denunțarea se reduce proporțional și pro rata temporis.
   Articolul 16
   Protocolul și anexa
   Protocolul și anexa fac parte integrantă din prezentul acord.
   Articolul 17
   Dispoziții naționale aplicabile
   Activitățile pe care navele de pescuit comunitare le desfășoară în apele guineene sunt reglementate de legislația aplicabilă în Guineea, cu excepția dispozițiilor contrare prevăzute de acord și de prezentul protocol, inclusiv anexa și apendicele la acesta.
   Articolul 18
   Abrogare
   La data intrării în vigoare, prezentul acord abrogă și înlocuiește acordul privind pescuitul din 28 martie 1983 dintre Comunitatea Economică Europeană și Republica Guineea privind pescuitul în largul coastei guineene.
   Articolul 19
   Intrarea în vigoare
   Prezentul acord, redactat în două exemplare în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă și suedeză, fiecare dintre aceste texte fiind egal autentic, intră în vigoare la data la care părțile își notifică în scris îndeplinirea procedurilor interne necesare în acest sens.
   PROTOCOL
   de stabilire a posibilităților de pescuit și a contribuției financiare prevăzute în acordul încheiat între Comunitatea Europeană și Republica Guineea privind pescuitul în largul coastei Guineei, pentru perioada 1 ianuarie 2009-31 decembrie 2012
   Articolul 1
   Perioada de aplicare și posibilitățile de pescuit
   (1)   Pentru o perioadă de patru ani începând cu 1 ianuarie 2009, posibilitățile de pescuit acordate în temeiul articolului 5 din acord sunt stabilite, pentru peștii mari migratori (specii enumerate în anexa 1 la Convenția Națiunilor Unite din 1982), după cum urmează:

               —

               toniere frigorifice cu plasă-pungă: 28 de nave;

               —

               nave de pescuit cu platformă și paragate: 12 nave.

         (2)   Începând cu cel de-al doilea an de aplicare a prezentului protocol și în urma unei evaluări în comun a situației stocurilor de creveți și a gestionării zonelor guineene destinate pescuitului pentru această categorie, se pot acorda anual posibilități de pescuit pentru traulerele pentru pescuit creveți, în capacitate de 800 tone registru brut (TRB) pe trimestru, în următoarele condiții:

               —

               punerea în aplicare a unei gestionări transparente a accesului la zona de pescuit creveți și în special a efortului de pescuit depus de flotele naționale și străine în legătură cu această specie. În acest sens, Guineea va transmite anual, înainte de data de 31 octombrie a fiecărui an, un tabel recapitulativ privind efortul de pescuit pentru această specie în apele Guineei;

               —

               punerea în aplicare a unui plan de supraveghere, monitorizare și control în apele guineene;

               —

               analiza științifică a situației resurselor și rezultatele campaniilor științifice, care vor fi comunicate anual, în același timp cu informațiile privind efortul de pescuit.

         Condițiile de pescuit pentru această categorie vor fi definite de comun acord în fiecare an, înainte de eliberarea autorizațiilor de pescuit și, în orice caz, înainte de plata contribuției financiare anuale suplimentare, care va fi proporțională cu mărirea posibilităților de pescuit prevăzută la articolul 2 din prezentul protocol.
   (3)   Alineatele (1) și (2) se aplică sub rezerva dispozițiilor articolelor 4 și 5 din prezentul protocol.
   (4)   Navele care arborează pavilionul unui stat membru al Comunității Europene pot desfășura activități de pescuit în zona de pescuit a Guineei numai în cazul în care dețin o autorizație de pescuit valabilă eliberată de Guineea în temeiul prezentului protocol și în conformitate cu modalitățile descrise în anexa la prezentul protocol.
   Articolul 2
   Contribuția financiară – Modalități de plată
   (1)   Contribuția financiară menționată la articolul 7 din acord este compusă, pe de o parte, pentru perioada prevăzută la articolul 1 alineatul (1), din suma de 325 000 EUR pe an, echivalentul unui tonaj de referință de 5 000 de tone pe an și, pe de altă parte, din suma specifică de 125 000 EUR pe an destinată susținerii și implementării politicii sectoriale în domeniul pescuitului a Guineei. Această sumă specifică face parte integrantă din contribuția financiară unică (1) definită la articolul 7 din acord.
   În cazul în care se acordă posibilitățile de pescuit suplimentare, în conformitate cu dispozițiile prevăzute la articolul 1 alineatul (2), contribuția financiară menționată la articolul 7 din acord cuprinde, de asemenea, pentru perioada menționată la articolul 1 alineatul (2), o sumă de 300 000 EUR pe an, proporțional cu mărirea posibilităților de pescuit.
   La sumele menționate mai sus se adaugă o contribuție specifică a Comunității în valoare de 600 000 EUR în primul an, de 400 000 EUR în al doilea an și de 300 000 EUR în anii următori, pentru a susține consolidarea sistemului de monitorizare, control și supraveghere în zonele de pescuit guineene, precum și pentru a permite Guineei să se doteze cu un sistem de supraveghere prin satelit până cel târziu la 30 iunie 2010. Această contribuție este gestionată potrivit dispozițiilor articolului 7 din prezentul protocol.
   (2)   Alineatul (1) de mai sus se aplică sub rezerva dispozițiilor articolelor 4, 5, 6 și 7 din prezentul protocol.
   (3)   Suma totală stabilită la alineatul (1) (respectiv 1 050 000 EUR pentru primul an și, după caz, 1 150 000 EUR pentru al doilea an și 1 050 000 EUR pentru anii următori) se plătește anual de Comunitate pe durata de aplicare a prezentului protocol (2). Aceste sume nu aduc atingere eventualelor modificări ale posibilităților de pescuit sau eventualei includeri a unor noi posibilități de pescuit stabilite în conformitate cu dispozițiile articolelor 4 și 5 din prezentul protocol.
   (4)   În cazul în care cantitatea totală a capturilor realizate de către navele comunitare în zonele de pescuit guineene depășește tonajul de referință, suma contribuției financiare anuale va fi majorată cu 65 EUR pentru fiecare tonă suplimentară capturată. Cu toate acestea, suma totală plătită anual de Comunitate nu poate depăși dublul sumei indicate la alineatul (3) (respectiv 1 050 000 EUR pentru primul an și, după caz, 1 150 000 EUR pentru al doilea an și 1 050 000 EUR pentru anii următori). Atunci când cantitățile capturate de navele comunitare depășesc cantitățile echivalente cu dublul sumei anuale totale, suma datorată pentru cantitatea care depășește această limită se plătește în anul următor.
   (5)   Plata contribuției financiare stabilite la alineatul (1) se face până cel târziu la 30 noiembrie 2009 pentru primul an și până cel târziu la 1 februarie pentru anii următori.
   (6)   Sub rezerva dispozițiilor de la articolul 6, alocarea acestor fonduri, cu excepția contribuției specifice prevăzute la articolul 2 alineatul (1) al treilea paragraf din prezentul protocol, este decisă în cadrul Legii finanțelor din Guineea și, drept urmare, ține de competența exclusivă a autorităților din Guineea.
   (7)   Plățile prevăzute în prezentul articol se efectuează într-un cont unic al Trezoreriei publice deschis la banca centrală a Guineei, datele referitoare la acesta fiind comunicate anual de minister, cu excepția cazului în care este vorba de contribuția specifică prevăzută la articolul 2 alineatul (1) al treilea paragraf, care va fi transferată direct într-un cont al Centre National de Surveillance et de Protection des Pêches, în primul an de la adoptarea de către cele două părți a programării acestor fonduri.
   Articolul 3
   Cooperarea pentru un pescuit responsabil – Cooperarea științifică
   (1)   Cele două părți se angajează să promoveze un pescuit responsabil în apele guineene pe baza principiilor de nediscriminare între diferitele flote prezente în aceste ape.
   (2)   Pe întreaga durată de aplicare a prezentului protocol, Comunitatea și autoritățile guineene depun eforturi pentru a monitoriza evoluția situației resurselor din zona de pescuit guineeană.
   (3)   Cele două părți se angajează să promoveze cooperarea la nivelul subregiunii în ceea ce privește pescuitul responsabil, în special în cadrul Comisiei Internaționale pentru Conservarea Tonului din Oceanul Atlantic (ICCAT) și al oricărei alte organizații subregionale sau internaționale de resort.
   (4)   În conformitate cu articolul 4 din acord și ținând seama de cele mai bune avize științifice disponibile, părțile se consultă în cadrul comisiei mixte prevăzute la articolul 10 din acord, pentru a adopta, dacă este cazul în urma unei reuniuni științifice, organizate eventual la nivel subregional, și de comun acord, măsuri care să vizeze gestionarea durabilă a resurselor halieutice care afectează activitățile navelor comunitare. Aceste măsuri vor ține seama de recomandările și de rezoluțiile adoptate în cadrul Comisiei Internaționale pentru Conservarea Tonului din Oceanul Atlantic (ICCAT).
   Articolul 4
   Revizuirea de comun acord a posibilităților de pescuit
   (1)   Posibilitățile de pescuit menționate la articolul 1 pot fi mărite de comun acord în măsura în care, în urma concluziilor reuniunii științifice menționate la articolul 3 alineatul (4) din prezentul protocol, această mărire nu aduce atingere gestionării durabile a resurselor Guineei. În acest caz, contribuția financiară menționată la articolul 2 alineatul (1) este majorată proporțional și pro rata temporis.
   (2)   În cazul în care, dimpotrivă, părțile convin să adopte o reducere a posibilităților de pescuit menționate la articolul 1, contribuția financiară se reduce proporțional și pro rata temporis.
   (3)   Repartizarea posibilităților de pescuit între diferite categorii de nave poate fi, de asemenea, revizuită în urma consultărilor și de comun acord între părți, cu respectarea eventualelor recomandări făcute în cadrul reuniunii științifice menționate la articolul 3 alineatul (4) din prezentul protocol cu privire la gestionarea stocurilor care ar putea fi afectate de această redistribuire. Părțile convin asupra ajustării corespunzătoare a contribuției financiare în cazul în care redistribuirea posibilităților de pescuit justifică acest lucru.
   Articolul 5
   Alte posibilități de pescuit
   (1)   În cazul în care navele de pescuit comunitare ar fi interesate de activități de pescuit care nu sunt prevăzute la articolul 1, Comunitatea va consulta Guineea în vederea obținerii unei posibile autorizări cu privire la aceste noi activități. Dacă este cazul, părțile convin asupra condițiilor aplicabile acestor noi posibilități de pescuit și aduc eventualele modificări necesare prezentului protocol și anexei la acesta.
   (2)   Părțile pot desfășura împreună campanii de pescuit experimental în zonele de pescuit guineene, cu avizul prealabil al reuniunii științifice prevăzute la articolul 3 alineatul (4) din prezentul protocol. În acest scop, părțile se consultă la cererea uneia dintre ele și stabilesc, pentru fiecare caz în parte, noi resurse, noi condiții și alți parametri pertinenți.
   (3)   Cele două părți desfășoară activitățile de pescuit experimental conform parametrilor științifici, administrativi și financiari adoptați de comun acord. Autorizațiile de pescuit experimental se acordă în vederea realizării de teste, pentru maximum două campanii de șase luni, începând cu data decisă de comun acord de către cele două părți.
   (4)   Atunci când părțile concluzionează că respectivele campanii experimentale au avut rezultate pozitive, fără a pune în pericol protejarea ecosistemelor și conservarea resurselor maritime biologice, navelor comunitare le pot fi acordate noi posibilități de pescuit în urma procedurii de consultare prevăzute la articolul 4 din prezentul protocol și până la expirarea protocolului, în funcție de efortul admisibil. Contribuția financiară va fi majorată în mod corespunzător.
   Articolul 6
   Suspendarea și revizuirea plății contribuției financiare în cazul unor circumstanțe neobișnuite
   (1)   În caz de circumstanțe neobișnuite, cu excepția fenomenelor naturale, care împiedică desfășurarea activităților de pescuit în zona economică exclusivă (ZEE) a Guineei, plata contribuției financiare prevăzute la articolul 2 alineatul (1) din prezentul protocol poate fi suspendată de către Comunitatea Europeană.
   (2)   În cazurile prevăzute la alineatul (1) de mai sus, decizia de suspendare se ia în urma consultărilor între cele două părți, în termen de două luni de la solicitarea uneia dintre părți și cu condiția achitării de către Comunitatea Europeană a tuturor sumelor datorate în momentul suspendării.
   (3)   Plata contribuției financiare se reia de îndată ce părțile constată de comun acord, în urma consultărilor, că circumstanțele care au provocat întreruperea activităților de pescuit au încetat și/sau că situația face posibilă reluarea acestor activități.
   (4)   Valabilitatea autorizațiilor de pescuit acordate navelor comunitare, suspendate concomitent cu plata contribuției financiare, se prelungește cu o perioadă egală cu perioada de suspendare a activităților de pescuit.
   Articolul 7
   Promovarea pescuitului responsabil în apele Guineei
   (1)   Totalitatea contribuției financiare, precum și contribuția specifică, stabilite la articolul 2 alineatul (1) din prezentul protocol, contribuie anual la sprijinirea și punerea în aplicare a inițiativelor adoptate în cadrul politicii sectoriale în domeniul pescuitului definită de Guvernul Guineei și agreate de cele două părți pe baza modalităților prezentate mai jos.
   Gestionarea de către Guineea a sumei corespunzătoare se face pe baza identificării de către cele două părți, de comun acord și conform priorităților actuale ale politicii Guineei în domeniul pescuitului, în vederea asigurării unei gestionări durabile și responsabile a sectorului, a obiectivelor care trebuie îndeplinite și a programării anuale și multianuale aferente, în conformitate cu alineatul (2) de mai jos, în special în ceea ce privește controlul și supravegherea, gestionarea resurselor și îmbunătățirea condițiilor sanitare ale producției de produse halieutice, precum și consolidarea capacității de control a autorităților de resort.
   (2)   La propunerea Guineei și în scopul punerii în aplicare a alineatului precedent, Comunitatea și Guineea convin, în cadrul comisiei mixte prevăzute la articolul 10 din acord, începând cu data intrării în vigoare a protocolului și în termen de maximum trei luni de la această dată, asupra unui program sectorial multianual și asupra modalităților de aplicare a acestuia, printre care, în special:

               (a)

               orientările anuale și multianuale pentru utilizarea procentului din contribuția financiară menționată la alineatul (1) de mai sus și a sumelor specifice pentru inițiativele care se vor derula anual;

               (b)

               obiectivele care trebuie atinse anual și multianual pentru a putea realiza în timp util promovarea unui pescuit durabil și responsabil, ținând seama de prioritățile exprimate de Guineea în cadrul politicii naționale în domeniul pescuitului sau al altor politici care au legătură sau impact asupra promovării unui pescuit responsabil și durabil;

               (c)

               criteriile și procedurile care trebuie aplicate pentru a permite evaluarea anuală a rezultatelor obținute.

         (3)   Cu toate acestea, cele două părți convin să pună un accent deosebit asupra ansamblului acțiunilor de sprijin pentru monitorizarea, controlul și supravegherea pescuitului, inclusiv supravegherea apelor Guineei pe cale maritimă și aeriană, punerea în funcțiune a unui sistem de monitorizare prin satelit (VMS) a navelor de pescuit, îmbunătățirea cadrului juridic, precum și aplicarea acestuia în cazul unor infracțiuni.
   (4)   Orice propunere de modificare a programului sectorial multianual sau a utilizării sumelor specifice destinate inițiativelor care trebuie dezvoltate anual trebuie să fie aprobată de către cele două părți în cadrul comisiei mixte.
   (5)   În fiecare an, Guineea alocă valoarea aferentă sumelor menționate la alineatul (1) în scopul implementării programului multianual. În ceea ce privește primul an de aplicare a protocolului, această alocare trebuie comunicată Comunității cât de curând posibil și în orice caz înaintea aprobării programului sectorial multianual în cadrul comisiei mixte. Pentru fiecare an succesiv, această alocare este comunicată Comunității de către Guineea până cel târziu la data de 31 ianuarie a anului precedent.
   (6)   În cazul în care evaluarea anuală comună a rezultatelor implementării programului sectorial multianual justifică acest lucru, Comunitatea Europeană va putea efectua o ajustare a sumei destinate sprijinirii și implementării politicii sectoriale a Guineei în domeniul pescuitului, care face parte din contribuția financiară menționată la articolul 2 alineatul (1) din prezentul protocol, în vederea adaptării valorii efective a fondurilor alocate pentru implementarea programului la aceste rezultate.
   (7)   Comunitatea își rezervă dreptul de a suspenda plata contribuției specifice prevăzute la articolul 2 alineatul (1) al treilea paragraf din prezentul protocol atunci când rezultatele obținute începând cu primul an de aplicare a protocolului nu sunt conforme cu programarea stabilită în urma evaluării efectuate în cadrul comisiei mixte, cu excepția cazului în care există circumstanțe excepționale și justificate corespunzător.
   Articolul 8
   Dispute – suspendarea aplicării protocolului
   (1)   Orice dispută între părți cu privire la interpretarea dispozițiilor prezentului protocol și la aplicarea acestora trebuie să facă obiectul unei consultări între părți în cadrul comisiei mixte prevăzute la articolul 10 din acord, convocate, dacă este cazul, în ședință extraordinară.
   (2)   Fără a aduce atingere dispozițiilor articolului 9, aplicarea protocolului poate fi suspendată la inițiativa uneia dintre părți atunci când se consideră că disputa dintre ele este gravă, iar consultările purtate în cadrul comisiei mixte în conformitate cu alineatul (1) nu au permis soluționarea acesteia pe cale amiabilă.
   (3)   Suspendarea aplicării protocolului se face în urma unei notificări scrise în acest sens, efectuate de către partea interesată cu cel puțin trei luni înainte de data la care respectiva suspendare ar intra în vigoare.
   (4)   În caz de suspendare, părțile continuă consultările în vederea unei soluționări pe cale amiabilă a disputei dintre ele. După soluționarea disputei pe cale amiabilă, aplicarea protocolului se reia și valoarea contribuției financiare se reduce proporțional și pro rata temporis în funcție de durata perioadei în care aplicarea protocolului a fost suspendată.
   Articolul 9
   Suspendarea aplicării protocolului pentru neplată
   Sub rezerva dispozițiilor articolului 6, în cazul în care Comunitatea nu efectuează plățile prevăzute la articolul 2, aplicarea prezentului protocol poate fi suspendată în următoarele condiții:

               (a)

               Autoritățile de resort din Guineea adresează Comisiei Europene o notificare privind neplata. Aceasta întreprinde verificările de rigoare și, dacă este cazul, efectuează plata în termen de maximum 60 de zile lucrătoare de la data primirii notificării.

               (b)

               În caz de neplată sau în lipsa unei justificări adecvate a neefectuării plății în termenul prevăzut la articolul 2 alineatul (5) din prezentul protocol, autoritățile de resort din Guineea au dreptul de a suspenda aplicarea protocolului. Acestea informează imediat Comisia Europeană cu privire la această acțiune.

               (c)

               Aplicarea protocolului se reia de îndată ce plata în cauză a fost efectuată.

         Articolul 10
   Dispoziții naționale aplicabile
   Activitățile pe care navele de pescuit comunitare le desfășoară în apele guineene sunt reglementate de legislația aplicabilă în Guineea, cu excepția dispozițiilor contrare prevăzute de acord și de prezentul protocol, inclusiv anexa și apendicele la acesta.
   Articolul 11
   Clauza de revizuire
   (1)   În cazul unor schimbări semnificative la nivelul orientărilor politice care au condus la încheierea prezentului protocol, una dintre părți poate solicita revizuirea dispozițiilor acestuia în vederea unei eventuale modificări.
   (2)   Partea interesată notifică în scris celeilalte părți intenția sa de a demara revizuirea dispozițiilor prezentului protocol.
   (3)   În termen de cel mult 60 de zile lucrătoare de la notificare, cele două părți inițiază consultări în acest sens. În cazul lipsei unui consens în privința revizuirii dispozițiilor, partea interesată poate rezilia protocolul în conformitate cu articolul 14 din acesta.
   Articolul 12
   Abrogare
   Prezentul protocol și anexele sale abrogă și înlocuiesc protocolul în vigoare în domeniul pescuitului, precum și acordul-cadru dintre Comunitatea Economică Europeană și Guineea privind pescuitul în largul coastei guineene.
   Articolul 13
   Durată
   Prezentul protocol și anexele la acesta se aplică pe o perioadă de patru ani începând de la 1 ianuarie 2009, cu excepția rezilierii în conformitate cu articolul 14.
   Articolul 14
   Denunțarea
   În caz de denunțare a protocolului, partea interesată notifică în scris celeilalte părți intenția sa de a denunța protocolul cu cel puțin șase luni înainte de data intrării în vigoare a acestei denunțări. Transmiterea notificării menționate la alineatul anterior conduce la inițierea de consultări între părți.
   Articolul 15
   Intrarea în vigoare
   (1)   Prezentul protocol și anexa la acesta intră în vigoare la data la care părțile își notifică reciproc îndeplinirea procedurilor necesare în acest sens.
   (2)   Se aplică începând de la 1 ianuarie 2009.

      (1)  La valoarea contribuției financiare menționate la articolul 1 alineatul (1) se adaugă valoarea contribuțiilor prevăzute în capitolul II din prezenta anexă, percepute direct de Guineea, care este estimată la 118 000 EUR pe an, fără taxele legate de contribuția la activitățile de supraveghere și cercetare.

      (2)  La aceste sume se adaugă valoarea contribuțiilor prevăzute în capitolul II din prezenta anexă, percepute direct de Guineea, care este estimată la 118 000 EUR pe an, fără taxele legate de contribuția la activitățile de supraveghere și cercetare.


title: Decizia Consiliului din 23 iulie 2014 de numire a unui membru în cadrul Consiliului de administrație al Agenției Europene pentru Produse Chimice

text:
               25.7.2014

               RO

               Jurnalul Oficial al Uniunii Europene

               C 242/2

         DECIZIA CONSILIULUI
   din 23 iulie 2014
   de numire a unui membru în cadrul Consiliului de administrație al Agenției Europene pentru Produse Chimice
   2014/C 242/03
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (1), în special articolul 79,
   întrucât:

               (1)

               Articolul 79 din Regulamentul (CE) nr. 1907/2006 prevede că îi revine Consiliului sarcina de a numi, în calitate de membri în cadrul Consiliului de administrație al Agenției Europene pentru Produse Chimice („Consiliul de administrație”), câte un reprezentant din fiecare stat membru.

               (2)

               Prin decizia sa din 13 mai 2013 (2), Consiliul a numit 12 membri în cadrul Consiliului de administrație.

               (3)

               Guvernul Irlandei a informat Consiliul cu privire la intenția sa de a îl înlocui pe reprezentantul irlandez în cadrul Consiliului de administrație și a prezentat o nominalizare pentru un nou reprezentant, care ar trebui să fie numit pentru perioada rămasă până la 31 mai 2017,

         ADOPTĂ PREZENTA DECIZIE:
   Articolul 1
   Doamna Sharon Jane MCGUINNESS, cetățean irlandez, născută la 13 iulie 1965, este numită în calitate de membru al Consiliului de administrație al Agenției Europene pentru Produse Chimice, în locul domnului Martin LYNCH, pentru perioada cuprinsă între 23 iulie 2014 și 31 mai 2017.
   Articolul 2
   Prezenta decizie intră în vigoare la data adoptării.

      Adoptată la Bruxelles, 23 iulie 2014.

            Pentru Consiliu

            Președintele

         S. GOZI

      (1)  JO L 396, 30.12.2006, p. 1.

      (2)  JO C 138, 17.5.2013, p. 14.


title: 2014/575/UE: Decizia Parlamentului European din 3 aprilie 2014 privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2012

text:
               5.9.2014

               RO

               Jurnalul Oficial al Uniunii Europene

               L 266/196

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2012
   (2014/575/UE)
   PARLAMENTUL EUROPEAN,

               —

               având în vedere conturile anuale finale ale Centrului European de Prevenire și Control al Bolilor pentru exercițiul financiar 2012,

               —

               având în vedere Raportul Curții de Conturi privind conturile anuale ale Centrului European de Prevenire și Control al Bolilor pentru exercițiul financiar 2012, însoțit de răspunsurile centrului (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 851/2004 al Parlamentului European și al Consiliului din 21 aprilie 2004 de creare a unui Centru European de Prevenire și Control al Bolilor (4), în special articolul 23,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0224/2014),

               1.

               acordă directorului Centrului European de Prevenire și Control al Bolilor descărcarea de gestiune pentru execuția bugetului centrului aferent exercițiului financiar 2012;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Centrului European de Prevenire și Control al Bolilor, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 89.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 142, 30.4.2004, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia Consiliului din 29 martie 1977 de mandatare a Comisiei să acorde împrumuturi Euratom pentru a contribui la finanțarea centralelor nucleare

text:
               10/Volumul 01

               RO

               Jurnalul Ofícial al Uniunii Europene

               4

         31977D0270

               L 088/9

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 29 martie 1977
   de mandatare a Comisiei să acorde împrumuturi Euratom pentru a contribui la finanțarea centralelor nucleare
   (77/270/Euratom)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Europene a Energiei Atomice, în special articolele 2, 172 și 203,
   având în vedere propunerea Comisiei,
   având în vedere avizul Parlamentului European (1),
   având în vedere avizul Comitetului Economic și Social (2),
   întrucât utilizarea energiei nucleare poate reduce dependența excesivă a Comunității față de surse externe de energie, îmbunătățind astfel condițiile importului de energie;
   întrucât, în condițiile tehnice și economice existente, utilizarea energiei nucleare în producerea de electricitate este avantajoasă din punct de vedere economic și este mai convenabilă decât utilizarea produselor petroliere;
   întrucât investițiile suplimentare necesare centralelor nucleare, în raport cu centralele convenționale, combinate cu costurile care decurg din majorarea prețului petrolului și care afectează costurile de exploatare a centralelor convenționale existente, obligă producătorii de electricitate să recurgă la împrumuturi mai mari;
   întrucât articolul 2 litera (c) din tratat atribuie Comunității sarcina să faciliteze investițiile și să asigure, în special prin încurajarea inițiativelor diferitelor întreprinderi, crearea instalațiilor de bază necesare dezvoltării energiei nucleare în Comunitate; întrucât, dacă trebuie să se contribuie la finanțarea centralelor nuclearo-electrice, trebuie adoptate o serie de dispoziții privind regimul împrumuturilor; întrucât aceste acțiuni sunt necesare pentru îndeplinirea obiectivului menționat la articolul 2 litera (c) din tratat, deși tratatul nu prevede competențele necesare în acest sens;
   întrucât, dat fiind volumul mare de capital necesar, trebuie sporit potențialul de finanțare; întrucât Comunitatea pare capabilă să furnizeze un volum considerabil de asistență în acest domeniu;
   întrucât Comunitatea are datoria de a recurge la toate mijloacele pe care le are la dispoziție pentru a facilita îndeplinirea obiectivelor adoptate în temeiul noii strategii de politică energetică comună,
   DECIDE:
   Articolul 1
   Comisia este mandatată să acorde împrumuturi în numele Comunității Europene a Energiei Atomice (Euratom) și în limita sumelor stabilite de Consiliu, ale căror beneficii vor fi acordate pentru finanțarea proiectelor de investiții privind producerea de electricitate la scară industrială în centrale nucleare, precum și instalațiile industriale din ciclul de combustibil nuclear.
   Comisia nu împrumută mai mult decât sumele pentru care a primit cereri de împrumut.
   Tranzacțiile de contractare și acordare de împrumuturi se exprimă în aceeași monedă și se efectuează în aceleași condiții în ceea ce privește rambursarea și plata dobânzilor. Costurile înregistrate de Comunitate la încheierea și efectuarea fiecărei tranzacții se suportă de către firmele beneficiare implicate.
   Articolul 2
   Termenii împrumuturilor efectuate se negociază de către Comisie în interesul Comunității, luându-se în considerare condițiile de pe piețele de capital și în conformitate cu constrângerile impuse de durata împrumuturilor acordate.
   Articolul 3
   Comisia decide cu privire la acordarea fiecărui împrumut. Deciziile acesteia se bazează în special pe principul conform căruia se preferă utilizarea resurselor în cele mai profitabile condiții în instalații de dimensiuni optime.
   Împrumuturile sunt garantate în maniera obișnuită a practicilor bancare.
   Articolul 4
   Comisia informează periodic Consiliul și Parlamentul European în legătură cu tranzacțiile de venituri și cheltuieli care decurg din contractarea și rambursarea împrumuturilor Euratom oferite și acordate. În fiecare an, aceasta prezintă o sinteză a politicii sale de împrumuturi, însoțită de estimările bugetare.
   Articolul 5
   Controlul financiar și expertiza contabilă se efectuează în conformitate cu Regulamentul Financiar din 25 aprilie 1973 privind bugetul general al Comunităților Europene (3).

      Adoptată la Bruxelles, 29 martie 1977.

            Pentru Consiliu

            Președintele

         T. BENN

      (1)  JO C 157, 14.7.1975, p. 35.

      (2)  JO C 248, 29.10.1975, p. 8.

      (3)  JO L 116, 1.5.1973, p. 1.


title: Decizia (UE) 2017/1665 a Parlamentului European din 27 aprilie 2017 privind închiderea conturilor Agenției Europene de Mediu pentru exercițiul financiar 2015

text:
               29.9.2017

               RO

               Jurnalul Oficial al Uniunii Europene

               L 252/219

         DECIZIA (UE) 2017/1665 A PARLAMENTULUI EUROPEAN
   din 27 aprilie 2017
   privind închiderea conturilor Agenției Europene de Mediu pentru exercițiul financiar 2015
   PARLAMENTUL EUROPEAN,

               —

               având în vedere conturile anuale finale ale Agenției Europene de Mediu pentru exercițiul financiar 2015,

               —

               având în vedere Raportul Curții de Conturi privind conturile anuale ale Agenției Europene de Mediu pentru exercițiul financiar 2015, însoțit de răspunsurile agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a agenției în ceea ce privește execuția bugetară pentru exercițiul financiar 2015 (05873/2017 – C8-0052/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 401/2009 al Parlamentului European și al Consiliului din 23 aprilie 2009 privind Agenția Europeană de Mediu și Rețeaua europeană de informare și observare a mediului (4), în special articolul 13,

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (5), în special articolul 108,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A8-0085/2017),

               1.

               aprobă închiderea conturilor Agenției Europene de Mediu pentru exercițiul financiar 2015;

               2.

               încredințează președintelui sarcina de a transmite prezenta decizie directorului executiv al Agenției Europene de Mediu, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 449, 1.12.2016, p. 87.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 126, 21.5.2009, p. 13.

      (5)  JO L 328, 7.12.2013, p. 42.


title: Decizia Comisiei din 26 aprilie 2004 de adoptare a unor decizii comunitare de import pentru anumite substanțe chimice, în conformitate cu Regulamentul (CE) nr. 304/2003 al Parlamentului European și al ConsiliuluiText cu relevanță pentru SEE.

text:
Anunţ juridic important

|

32004D0382

Jurnalul Oficial L 144 , 30/04/2004 p. 0013 - 0034 Jurnalul Oficial L 144 , 30/04/2004 p. 0013 - 0034 Jurnalul Oficial L 144 , 30/04/2004 p. 0012 - 0034 Jurnalul Oficial L 144 , 30/04/2004 p. 0011 - 0032 Jurnalul Oficial L 144 , 30/04/2004 p. 0013 - 0035 Jurnalul Oficial L 144 , 30/04/2004 p. 0012 - 0033 Jurnalul Oficial L 144 , 30/04/2004 p. 0013 - 0036 Jurnalul Oficial L 144 , 30/04/2004 p. 0013 - 0034 ediţie specială în limba cehă capitol 11 volum 51 p. 211  - 222 ediţie specială în limba estonă capitol 11 volum 51 p. 211  - 222 ediţie specială în limba maghiară capitol 11 volum 51 p. 211  - 222 ediţie specială în limba lituaniană capitol 11 volum 51 p. 211  - 222 LV.ES capitol 11 volum 51 p. 211  - 222 MT.ES capitol 11 volum 51 p. 211  - 222 PL.ES capitol 11 volum 51 p. 211  - 222 SK.ES capitol 11 volum 51 p. 211  - 222 ediţie specială în limba slovenă capitol 11 volum 51 p. 211  - 222

		20040426Decizia Comisieidin 26 aprilie 2004de adoptare a unor decizii comunitare de import pentru anumite substanțe chimice, în conformitate cu Regulamentul (CE) nr. 304/2003 al Parlamentului European și al Consiliului(Text cu relevanță pentru SEE)(2004/382/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 304/2003 al Parlamentului European și al Consiliului din 28 ianuarie 2003 privind exportul și importul de produse chimice periculoase [1], în special articolul 12 alineatul (1),întrucât:(1) În temeiul Regulamentului (CE) nr. 304/2003, Comisia decide, în numele Comunității, dacă autorizează sau nu importul în Comunitate al fiecăruia dintre produsele chimice supuse procedurii de consimțământ prealabil în cunoștință de cauză (PIC).(2) Programul Organizației Națiunilor Unite pentru Mediu (UNEP)și Organizația Națiunilor Unite pentru Alimentație și Agricultură (FAO) au fost desemnate să asigure servicii de secretariat pentru realizarea procedurii PIC provizorii stabilite prin Actul final al conferinței plenipotențiarilor referitoare la Convenția de la Rotterdam privind procedura de consimțământ prealabil în cunoștință de cauză (PIC) aplicabilă anumitor produse chimice și pesticide periculoase care fac obiectul comerțului internațional, semnată la 11 septembrie 1998 și aprobată de Comunitate prin Decizia 2003/106/CE a Consiliului din 19 decembrie 2002 privind aprobarea, în numele Comunității Europene, a Convenției de la Rotterdam privind procedura consimțământului prealabil în cunoștință de cauză aplicabilă anumitor produse chimice și pesticide periculoase care fac obiectul comerțului internațional [2], în special Rezoluția privind dispozițiile provizorii prevăzute în Actul final.(3) Comisia, acționând în calitate de autoritate desemnată comună, trebuie să transmită deciziile privind produsele chimice Secretariatului procedurii PIC provizorii, în numele Comunității și al statelor membre.(4) Secretariatul provizoriu a solicitat participanților la procedura PIC să utilizeze formularul specific de răspuns al țării importatoare pentru a raporta deciziile de import.(5) Actinolitul, amozitul, antofilitul și tremolitul, care sunt toate forme amfibole ale fibrelor de azbest, au fost adăugate la procedura PIC provizorie, iar Comisia a primit informații de la Secretariatul provizoriu, sub forma unui document de orientare a deciziilor (care reglementează și azbestul crocidolit, care fusese deja inclus în procedura PIC provizorie și a făcut obiectul unei decizii comunitare definitive de import, menționată în circulara IV PIC, care a prezentat situația la 31 decembrie 1994). Toate aceste substanțe chimice au fost interzise progresiv sau reglementate strict la nivel comunitar printr-o serie de măsuri de reglementare, cea mai recentă fiind Directiva 1999/77/CE a Comisiei din 26 iulie 1993 [3] de adaptare la progresul tehnic pentru a șasea oară a anexei I la Directiva 76/769/CEE a Consiliului privind apropierea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase [4]. Prin urmare, trebuie luată o decizie definitivă de import pentru actinolit, amozit, antofilit și tremolit, iar în ceea ce privește crocidolitul, trebuie luată o decizie definitivă revizuită și actualizată.(6) Produsul chimic DNOC, pentru care Comisia a primit informații de la Secretariatul provizoriu sub forma unui document de orientare a deciziilor, a fost adăugat la procedura PIC provizorie ca pesticid. DNOC este reglementat de Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar [5], astfel cum a fost modificată ultima dată prin Regulamentul (CE) nr. 806/2003 [6]. Prin Decizia 1999/164/CE a Comisiei din 17 februarie 1999 privind neincluderea DNOC ca substanță activă în anexa I la Directiva 91/414/CEE a Consiliului și retragerea autorizațiilor pentru produsele fitosanitare care conțin această substanță activă [7], DNOC a fost exclus din anexa I la Directiva 91/414/CEE. Autorizațiile pentru produsele fitosanitare care conțin acest produs trebuiau retrase până la 16 august 1999. Prin urmare, ar trebui luată o decizie definitivă de import.(7) Anumite preparate pesticide, sub forma unei pudre care conține o combinație de benomil cu o concentrație egală sau mai mare de 7 %, carbofuran cu o concentrație egală sau mai mare de 10 % și tiram cu o concentrație egală sau mai mare de 15 %, au fost, de asemenea, adăugate procedurii PIC provizorii. Comisia a primit informații de la Secretariatul provizoriu sub forma unui document de orientare a deciziilor. Benomilul, carbofuranul și tiramul sunt reglementate de Directiva 91/414/CEE. Prin Decizia 2002/928/CE a Comisiei din 26 noiembrie 2002 privind neincluderea benomilului în anexa I la Directiva 91/414/CEE și retragerea autorizațiilor acordate pentru produsele fitosanitare care conțin această substanță activă [8], benomilul a fost exclus din anexa I la Directiva 91/414/CEE și s-a prevăzut retragerea până la 25 mai 2003 a autorizațiilor pentru produsele fitosanitare care îl conțin. Carbofuranul face în prezent obiectul unei evaluări în cadrul Directivei 91/414/CEE. Această directivă prevede o perioadă de tranziție în cursul căreia statele membre vor putea lua decizii naționale cu privire la substanțele și produsele care intră în sfera lor de aplicare, până când va fi adoptată o decizie la nivel comunitar. Directiva 2003/81/CE a Comisiei din 5 septembrie 2003 de modificare a Directivei 91/414/CEE a Consiliului în vederea includerii substanțelor active molinat, tiram și ziram [9] introduce tiramul în anexa I la Directiva 91/414/CEE și autorizează folosirea sa în produsele fitosanitare, sub rezerva anumitor condiții. Tiramul a fost notificat și în temeiul Directivei 98/8/CE a Parlamentului European și a Consiliului din 16 februarie 1998 privind introducerea pe piață a produselor biocide [10], care prevedea o perioadă de tranziție în cursul căreia statele membre puteau adopta decizii cu privire la substanțele și produsele care intrau în sfera lor de aplicare, până la adoptarea unei decizii comunitare. Prin urmare, trebuie adoptată o decizie provizorie de import pentru preparatele sub formă de pudră care conțin o combinație de benomil, carbofuran și tiram cu concentrații egale sau superioare valorilor specificate.(8) Măsurile prevăzute în prezenta decizie sunt conforme cu avizul comitetului instituit în temeiul articolului 29 din Directiva 67/548/CEE a Consiliului [11], astfel cum a fost modificată ultima dată prin Directiva 2001/59/CE [12] a Comisiei,ADOPTĂ PREZENTA DECIZIE:Articolul 1Se adoptă decizia definitivă privind importul substanțelor chimice actinolit, amozit, antofilit, crocidolit și tremolit, în sensul formularului de răspuns al țării importatoare, prezentat în anexa II.Articolul 2Se adoptă decizia definitivă privind importul produsului chimic DNOC, în sensul formularului de răspuns al țărilor importatoare, prezentat în anexa II.Articolul 3Se adoptă, de asemenea, decizia provizorie privind importul preparatelor pesticide sub formă de pudră care conțin o combinație de benomil cu o concentrație egală sau mai mare de 7 %, carbofuran cu o concentrație egală sau mai mare de 10 % și tiram cu o concentrație egală sau mai mare de 15 %, în sensul formularului de răspuns al țării importatoare, prezentat în anexa III.Adoptată la Bruxelles, 26 aprilie 2004.Pentru ComisieMargot WallströmMembru al Comisiei[1] JO L 63, 6.3.2003, p.1, regulament astfel cum a fost modificat prin Regulamentul (CE) nr. 775/2004 al Comisiei (JO L 123, 27.4.2004, p. 27).[2] JO L 63, 6.3.2003, p. 27.[3] JO L 207, 6.8.1999, p. 18.[4] JO L 262, 27.9.1976, p. 24.[5] JO L 230, 19.8.1991, p. 1.[6] JO L 122, 16.5.2003, p. 1.[7] JO L 54, 2.3.1999, p. 21.[8] JO L 322, 27.11.2002, p. 53.[9] JO L 224, 6.9.2003, p. 29.[10] JO L 123, 24.4.1998, p. 1.[11] JO L 196, 16.8.1967, p. 1.[12] JO L 225, 21.8.2001, p. 1.--------------------------------------------------20040426ANEXA IDecizie definitivă de import pentru substanțele chimice actinolit, amozit, antofilit și tremolit, însoțită de o decizie definitivă de import actualizată pentru crocidolit și de înlocuire a unei decizii de import anterioară anului 1994Secretariatul provizoriu al Convenției de la Rotterdam privind procedura de consimțământ prealabil în cunoștință de cauză aplicabilă anumitor produse chimice și pesticide periculoase care fac obiectul comerțului internaționalFORMULAR RĂSPUNSUL ȚĂRII IMPORTATOAREIMPORTANT: Înainte de completarea formularului se citesc instrucțiunileȚARĂ: Comunitatea Europeană(State membre: Austria, Belgia, Danemarca, Finlanda, Franța, Germania, Grecia, Irlanda, Italia, Luxemburg, Portugalia, Regatul Unit, Spania, Suedia, Țările de Jos)SECȚIUNEA 1. IDENTITATEA PRODUSULUI CHIMIC1.1Denumire comunăAzbest în formele următoare:Actinolit, antofilit, amozit, crocidolit și tremolit77536-66-41.2Nr. CASActinolitAntofilit77536-67-5Amozit12172-73-5Crocidolit12001-28-4Tremolit77536-68-61.3Tipul preparatului și conținutul de substanță activăSECȚIUNEA 2. RĂSPUNSUL DIN PREZENTUL FORMULAR SE REFERĂ LA CATEGORIA SAU CATEGORIILE URMĂTOAREPesticidXProdus industrialPreparat pesticid extrem de periculosSECȚIUNEA 3. INDICAȚIE PRIVIND UN RĂSPUNS ANTERIOR, DUPĂ CAZEste primul răspuns al țării în privința importului acestui produs chimic *.3.1X*Cu excepția crocidolitului, pentru care există o decizie definitivă actualizată.3.2Este o modificare a unui răspuns anterior.Răspunsul anterior era o decizie definitivă.DaNuRăspunsul anterior era un răspuns provizoriu.DaNuData răspunsului anterior: ______________________________________+++++ TIFF +++++SECȚIUNEA 4. RĂSPUNSUL PRIVIND IMPORTUL VIITORXDecizie definitivă (se completează secțiunea 5, pagina 2)SAURăspuns provizoriu (se completează secțiunea 6, paginile 2 și 3)SECȚIUNEA 5. DECIZIE DEFINITIVĂ, ÎN CONFORMITATE CU MĂSURILE LEGISLATIVE ȘI ADMINISTRATIVE NAȚIONALE5.1XNu se aprobă importulImportul produsului chimic este interzis, oricare ar fi proveniența ?XDaNuXDaNuProducția națională a produsului chimic pentru consumul intern, este, de asemenea, interzisă ?5.2Se aprobă importul5.3Nu se aprobă importul decât în anumite condiții specificeCondițiile pentru importul produsului chimic sunt aceleași, oricare ar fi proveniența ?DaNuCondițiile pentru producția națională a produsului chimic pentru consumul intern sunt identice cu cele aplicate tuturor importurilor, oricare ar fi proveniența ?DaNu5.4MĂSURA NAȚIONALĂ LEGISLATIVĂ SAU ADMINISTRATIVĂ PE CARE SE ÎNTEMEIAZĂ DECIZIA DEFINITIVĂDescrierea măsurii naționale legislative sau administrative:Se interzice introducerea pe piață sau folosirea tuturor formelor de fibre de azbest și a produselor care le conțin. Substanțele respective au fost interzise printr-o serie de măsuri de reglementare începând din 1983, ultima fiind Directiva 1999/77/CE a Comisiei de adaptare la progresul tehnic pentru a șasea oară a anexei I la Directiva 76/769/CEE a Consiliului privind apropierea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase (JO L 207, 6.8.1999, p.18).Numele complet și adresa instituției/autorității competente pentru promulgarea măsurii naționale legislative sau administrative:Comunitatea Europeană și statele membre (a se vedea adresa la secțiunea 8).5.5Observații [A se vedea punctele (5.3) și (5.4)]A existat o cerere de omologare a produsului chimic în țară ?DaNuProdusul chimic este în prezent omologat în țară ?DaNuProdusul chimic este fabricat în țară ?DaNuProdusul chimic este preparat în țară ?DaNuÎn caz de răspuns afirmativ la una din ultimele două întrebări:Pentru utilizare în țară ?DaNuPentru export ?DaNuAlte observații:SECȚIUNEA 6. RĂSPUNSUL PROVIZORIU6.1Nu se aprobă importulImportul produsului chimic este interzis, oricare ar fi proveniența ?DaNuProducția națională a produsului chimic pentru consumul intern este, de asemenea, interzisă ?DaNu+++++ TIFF +++++6.2Se aprobă importul6.3Nu se aprobă importul decât în anumite condiții precizateAceste condiții precizate sunt următoarele:Condițiile pentru importul acestui produs chimic sunt aceleași, oricare ar fi proveniența ?DaNuCondițiile pentru producția națională a produsului chimic pentru consumul intern sunt aceleași cu cele aplicate tuturor importurilor, oricare ar fi proveniența ?DaNu6.4A SE INDICA DACĂ SE EFECTUEAZĂ ÎN PREZENT UN STUDIU ÎN VEDEREA ADOPTĂRII UNEI DECIZII DEFINITIVE1.1.Este în studiu în prezent o decizie definitivă ?XDaNuDaNuTermenul aproximativ până la care ar trebui să fie adoptată o decizie definitivă:Numele complet și adresa instituției/autorității competente care are în prezent în studiu decizia:6.5INFORMAȚII SAU ASISTENȚĂ SOLICITATE PENTRU A ADOPTA O DECIZIE DEFINITIVĂ:Se solicită Secretariatului să comunice următoarele informații suplimentare:Se solicită țării care a notificat actul normativ cu caracter definitiv următoarele informații suplimentare:Se solicită Secretariatului să furnizeze asistență după cum urmează, în scopul evaluării produsului chimic:6.6ObservațiiA existat o cerere de omologare a produsului chimic în țară ?DaNuProdusul chimic este în prezent omologat în țară ?DaNuProdusul chimic este produs în țară ?DaNuProdusul chimic este preparat în țară ?DaNuÎn caz de răspuns afirmativ la una din ultimele două întrebări:Pentru utilizare în țară ?DaNuDaNuPentru export ?Alte observații:SECȚIUNEA 7. INFORMAȚII SUPLIMENTARE RELEVANTEToate formele de azbest sunt clasificate în temeiul Directivei 67/548/CEE a Consiliului din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase (JO L 196, 16.8.1967, p.1): Carc. Cat. 1; R45 (cancerigene de prima categorie; pot să cauzeze cancerul) – T; R 48/23 (toxic: risc de efecte grave pentru sănătate în caz de expunere prelungită la inhalare).SECȚIUNEA 8. AUTORITATEA NAȚIONALĂ DESEMNATĂComisia EuropeanăInstituțiaDirecția Generală MediuAdresaRue de la Loi 200B-1049 Bruxelles+++++ TIFF +++++--------------------------------------------------20040426ANEXA IIDecizie definitivă de import privind substanța DNOCSecretariatul provizoriu al Convenției de la Rotterdam privind procedura de consimțământ prealabil în cunoștință de cauză aplicabilă anumitor produse chimice și pesticide periculoase care fac obiectul comerțului internaționalFORMULAR RĂSPUNSUL ȚĂRII IMPORTATOAREIMPORTANT: Înainte de completarea formularului se citesc instrucțiunileȚARA: Comunitatea Europeană(State membre: Austria, Belgia, Danemarca, Finlanda, Franța, Germania, Grecia, Irlanda, Italia, Luxemburg, Portugalia, Regatul Unit, Spania, Suedia, Țările de Jos)SECȚIUNEA 1. IDENTITATEA PRODUSULUI CHIMIC1.1DNOC și sărurile sale (cum sunt sarea de amoniu, sarea de potasiu și sarea de sodiu)Denumire comună1.2Nr. CASDNOC 534-52-1Sare de amoniu 2980-64-5Sare de potasiu 5787-96-2Sare de sodiu 2312-76-71.3Tipul preparatului și conținutul de substanță activăSECȚIUNEA 2. RĂSPUNSUL DIN PREZENTUL FORMULAR SE REFERĂ LA CATEGORIA SAU CATEGORIILE URMĂTOAREXPesticidProdus industrialPreparat pesticid extrem de periculosSECȚIUNEA 3. INDICAȚIE PRIVIND UN RĂSPUNS ANTERIOR, DUPĂ CAZ3.1XEste primul răspuns al țării în privința importului acestui produs chimic3.2Este o modificare a unui răspuns anterior.Răspunsul anterior era o decizie definitivăDaNuRăspunsul anterior era un răspuns provizoriuData răspunsului anterior: ______________________________________DaNu+++++ TIFF +++++SECȚIUNEA 4. RĂSPUNSUL PRIVIND IMPORTUL VIITORXDecizie definitivă (se completează secțiunea 5, pagina 2)SAURăspuns provizoriu (se completează secțiunea 6, paginile 2 și 3)SECȚIUNEA 5. DECIZIE DEFINITIVĂ, ÎN CONFORMITATE CU MĂSURILE LEGISLATIVE ȘI ADMINISTRATIVE NAȚIONALE5.1XNu se aprobă importulImportul produsului chimic este interzis, oricare ar fi proveniența ?XDaNuProducția națională a produsului chimic pentru consumul intern este, de asemenea, interzisă ?XDaNu5.2Se aprobă importul5.3Nu se aprobă importul decât în anumite condiții specificeCondițiile pentru importul produsului chimic sunt aceleași, oricare ar fi proveniența ?DaNuCondițiile pentru producția națională a produsului chimic pentru consumul intern sunt identice cu cele aplicate tuturor importurilor, oricare ar fi proveniența ?DaNu5.4MĂSURA NAȚIONALĂ LEGISLATIVĂ SAU ADMINISTRATIVĂ PE CARE SE ÎNTEMEIAZĂ DECIZIA DEFINITIVĂDescrierea măsurii naționale legislative sau administrative:Se interzice folosirea sau comercializarea tuturor produselor fitosanitare care conțin DNOC. DNOC fiind exclus din anexa I la Directiva 91/414/CEE a Consiliului, au fost retrase autorizațiile pentru produsele fitosanitare care conțin această substanță activă (Decizia 1999/164/CE a Comisiei din 17 februarie 1999, JO L 54, 2.3.1999, p.21).Numele complet și adresa instituției/autorității competente pentru promulgarea măsurii naționale legislative sau administrative (a se vedea adresa la secțiunea 8):5.5ObservațiiDaNuA existat o cerere de omologare în țară a produsului chimic ?Produsul chimic este în prezent omologat în țară ?DaNuDaNuProdusul chimic este fabricat în țară ?Produsul chimic este preparat în țară ?DaNuÎn caz de răspuns afirmativ la una din ultimele două întrebări:Pentru utilizare în țară ?DaNuPentru export ?DaNuAlte observații:SECȚIUNEA 6. RĂSPUNSUL PROVIZORIU6.1Nu se aprobă importulImportul produsului chimic este interzis, oricare ar fi proveniența ?DaNuProducția națională a produsului chimic pentru consumul intern este, de asemenea, interzisă ?DaNu6.2Se aprobă importul+++++ TIFF +++++6.3Nu se aprobă importul decât în anumite condiții precizateCondițiile pentru importul acestui produs chimic sunt aceleași, oricare ar fi proveniența ?DaNuCondițiile pentru producția națională a produsului chimic pentru consumul intern sunt aceleași cu cele aplicate tuturor importurilor, oricare ar fi proveniența ?DaNu6.4A SE INDICA DACĂ SE EFECTUEAZĂ ÎN PREZENT UN STUDIU ÎN VEDEREA ADOPTĂRII UNEI DECIZII DEFINITIVE1.1.Este în studiu în prezent o decizie definitivă ?DaNuNumele complet și adresa instituției/autorității competente care are în prezent în studiu decizia:6.5INFORMAȚII SAU ASISTENȚĂ SOLICITATE PENTRU A ADOPTA O DECIZIE DEFINITIVĂ:Se solicită Secretariatului să comunice următoarele informații suplimentare:Se solicită țării care a notificat actul normativ cu caracter definitiv următoarele informații suplimentare:Se solicită Secretariatului să furnizeze asistență după cum urmează, în scopul evaluării produsului chimic:6.6ObservațiiDaNuA existat o cerere de omologare a produsului chimic în țară ?Produsul chimic este în prezent omologat în țară ?DaNuProdusul chimic este fabricat în țară ?DaNuProdusul chimic este preparat în țară ?DaNuÎn caz de răspuns afirmativ la una din ultimele două întrebări:Pentru utilizare în țară ?DaNuDaNuPentru export ?Alte observații:SECȚIUNEA 7. INFORMAȚII SUPLIMENTARE RELEVANTEDNOC este clasificat în temeiul Directivei 67/548/CEE a Consiliului din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase (JO L 196, 16.8.1967, p.1): Muta. Cat. 3; R68 (substanțe mutagene de categoria a treia; risc posibil de efecte ireversibile) – T+; R26/27/28 (foarte toxic prin inhalare, prin contactul cu pielea și prin ingestie) – Xi; R38, R41 (iritant; iritant pentru piele; risc de leziuni oculare grave) – R43 (posibilitate de sensibilizare prin contactul cu pielea) - R44 (risc de explozie, în cazul încălzirii acestuia în spațiu închis) – N; R50/53 (periculos pentru mediu; foarte toxic pentru organismele acvatice, poate antrena efecte nefaste pe termen lung pentru mediul acvatic).SECȚIUNEA 8. AUTORITATEA NAȚIONALĂ DESEMNATĂInstituțiaComisia EuropeanăDirecția Generală MediuAdresaRue de la Loi 200B-1049 Bruxelles+++++ TIFF +++++--------------------------------------------------20040426ANEXA IIIDecizie provizorie de import privind preparatele pesticide sub formă de pulbere care conțin o combinație de benomil cu o concentrație egală sau mai mare de 7%, carbofuran cu o concentrație egală sau mai mare de 10% și tiram cu o concentrație egală sau mai mare de 15%Secretariatul provizoriu al Convenției de la Rotterdam privind procedura de consimțământ prealabil în cunoștință de cauză aplicabilă anumitor produse chimice și pesticide periculoase care fac obiectul comerțului internaționalFORMULAR RĂSPUNSUL ȚĂRII IMPORTATOAREIMPORTANT: Înainte de completarea formularului se citesc instrucțiunileȚARA: Comunitatea Europeană(State membre: Austria, Belgia, Danemarca, Finlanda, Franța, Germania, Grecia, Irlanda, Italia, Luxemburg, Portugalia, Regatul Unit, Spania, Suedia, Țările de Jos)SECȚIUNEA 1. IDENTITATEA PRODUSULUI CHIMIC1.1Denumire comunăPreparate sub formă de pudră care conțin o combinație de:Benomil cu o concentrație egală sau mai mare de 7%Carbofuran cu o concentrație egală sau mai mare de 10%Tiram cu o concentrație egală sau mai mare de 15%1.2Benomil17804-35-2Nr. CASCarbofuran1563-66-2Tiram137-26-81.3Toate preparatele sub formă de pudră care conțin o combinație de:Tipul preparatului și conținutul de substanță activăBenomil cu o concentrație egală sau mai mare de 7%Carbofuran cu o concentrație egală sau mai mare de 10%Tiram cu o concentrație egală sau mai mare de 15%SECȚIUNEA 2. RĂSPUNSUL DIN PREZENTUL FORMULAR SE REFERĂ LA CATEGORIA SAU CATEGORIILE URMĂTOAREPesticidProdus industrialXPreparat pesticid extrem de periculosSECȚIUNEA 3. INDICAȚIE PRIVIND UN RĂSPUNS ANTERIOR, DUPĂ CAZ3.1XEste primul răspuns al țării în privința importului acestui produs chimic3.2Este o modificare a unui răspuns anterior.Răspunsul anterior era o decizie definitivăDaNuRăspunsul anterior era un răspuns provizoriuDaNuData răspunsului anterior: ______________________________________+++++ TIFF +++++SECȚIUNEA 4. RĂSPUNSUL PRIVIND IMPORTUL VIITORXDecizie definitivă (se completează secțiunea 5, pagina 2)SAURăspuns provizoriu (se completează secțiunea 6, paginile2, 3 și 4)SECȚIUNEA 5. DECIZIE DEFINITIVĂ, ÎN CONFORMITATE CU MĂSURILE LEGISLATIVE ȘI ADMINISTRATIVE NAȚIONALE5.1Nu se aprobă importulDaNuImportul produsului chimic este interzis, oricare ar fi proveniența ?Producția națională a produsului chimic pentru consumul intern este, de asemenea interzisă ?DaNu5.2Se aprobă importul5.3Nu se aprobă importul decât în anumite condiții specificeDaNuCondițiile pentru importul acestui produs chimic sunt aceleași, oricare ar fi proveniența ?Condițiile pentru producția națională a produsului chimic pentru consumul intern sunt identice cu cele aplicate tuturor importurilor, oricare ar fi proveniența ?DaNu5.4MĂSURA NAȚIONALĂ LEGISLATIVĂ SAU ADMINISTRATIVĂ PE CARE SE ÎNTEMEIAZĂ DECIZIA DEFINITIVĂDescrierea măsurii naționale legislative sau administrative:Numele complet și adresa instituției/autorității competente pentru promulgarea măsurii naționale legislative sau administrative:5.5Observații [A se vedea punctele (5.3) și (5.4)]A existat o cerere de omologare a produsului chimic în țară ?DaNuProdusul chimic este în prezent omologat în țară ?DaNuProdusul chimic este fabricat în țară ?DaNuProdusul chimic este preparat în țară ?DaNuÎn caz de răspuns afirmativ la una din ultimele două întrebări:Pentru utilizare în țară ?DaNuPentru export ?DaNuAlte observații:SECȚIUNEA 6. RĂSPUNSUL PROVIZORIU6.1XNu se aprobă importulImportul produsului chimic este interzis, oricare ar fi proveniența ?XDaNuProducția națională a produsului chimic pentru consumul intern este, de asemenea, interzisă ?XDaNu6.2Se aprobă importul+++++ TIFF +++++6.3Nu se aprobă importul decât în anumite condiții precizateAceste condiții precizate sunt următoarele:Condițiile pentru importul acestui produs chimic sunt aceleași, oricare ar fi proveniența?DaNuCondițiile pentru producția națională a produsului chimic pentru consumul intern sunt aceleași cu cele aplicate tuturor importurilor, oricare ar fi proveniența?DaNu6.4A SE INDICA DACĂ SE EFECTUEAZĂ ÎN PREZENT UN STUDIU ÎN VEDEREA ADOPTĂRII UNEI DECIZII DEFINITIVE1.1.Este în studiu în prezent o decizie definitivă?XDaNuÎn perioada în care se efectuează un studiu al unei decizii definitive, se adoptă următoarea măsură administrativă:Se interzice utilizarea sau comercializarea tuturor produselor fitosanitare care conțin benomil. Benomilul a fost exclus din anexa I la Directiva 91/414/CEE a Consiliului privind introducerea pe piață a produselor de uz fitosanitar (JO L 230, 19.8.1991, p.1). Prin urmare, au fost retrase autorizațiile pentru produsele fitosanitare care conțin această substanță activă (Decizia 2002/928/CE a Comisiei) (JO L 322, 27.11.2002, p.53).Carbofuranul este reglementat de Programul comunitar de evaluare a substanțelor active existente în temeiul Directivei 91/414/CEE. Evaluarea nu se va încheia înainte de sfârșitul anului 2004. În această perioadă, le revine statelor membre adoptarea de decizii naționale privind autorizarea sau nu a utilizării carbofuranului pe teritoriul lor.În conformitate cu Directiva 2003/81/CE a Comisiei din 5 septembrie 2003 (JO L 224, 6.9.2003, p.29), tiramul a fost inclus în anexa I la Directiva 91/414/CEE a Consiliului și este autorizat ca substanță activă pentru produsele fitosanitare folosite ca fungicide sau repulsive. Prin urmare, statele membre pot să autorizeze în astfel de scopuri produse care conțin această substanță, în anumite condiții. În plus, tiramul a fost identificat și notificat în cadrul Directivei 98/8/CE a Parlamentului European și a Consiliului din 16 februarie 1998 privind introducerea pe piață a produselor biocide (JO L 123, 24.4.1998, p.1). Articolul 16 alineatul (1) din această directivă prevede că această substanță poate fi folosită în produsele biocide în conformitate cu legislațiile naționale ale statelor membre, până la adoptarea unei decizii comunitare definitive.Termenul aproximativ până la care ar trebui să fie adoptată o decizie definitivă: până în 2009, când va fi încheiată evaluarea comunitară a utilizării tiramului ca biocid.Numele complet și adresa instituției/autorității competente care are în prezent în studiu decizia:Comisia Europeană și statele membre (a se vedea adresa la secțiunea 8).6.5INFORMAȚII SAU ASISTENȚĂ SOLICITATE PENTRU A ADOPTA O DECIZIE DEFINITIVĂ:Se solicită Secretariatului să comunice următoarele informații suplimentare:Se solicită țării care a notificat actul normativ cu caracter definitiv următoarele informații suplimentare:Se solicită Secretariatului să furnizeze asistență după cum urmează, în scopul evaluării produsului chimic:6.6ObservațiiA existat o cerere de omologare a produsului chimic în țară ?DaNuProdusul chimic este în prezent omologat în țară ?DaNuProdusul chimic este produs în țară ?DaNuDaNuProdusul chimic este preparat în țară ?În caz de răspuns afirmativ la una din ultimele două întrebări:DaNuPentru utilizare în țară ?DaNuPentru export ?Alte observații:+++++ TIFF +++++SECȚIUNEA 7. INFORMAȚII SUPLIMENTARE RELEVANTESubstanțele individuale din preparate sunt clasificate, în temeiul Directivei 67/548/CEE a Consiliului din 27 iulie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase (JO L 196, 16.8.1967, p.1) după cum urmează:Benomil: Muta. Cat. 3; R68 (substanță mutagenă de categoria 3; risc posibil de efecte ireversibile).Carbofuran: T+; R26/28 (foarte toxic; foarte toxic prin inhalare, prin contactul cu pielea și prin ingestie) – N; R50-53 (periculos pentru mediu; foarte toxic pentru organismele acvatice, poate antrena efecte nefaste pe termen lung pentru mediul acvatic).Tiram: Muta. Cat.3; R68 (substanță mutagenă de categoria 3; risc posibil de efecte ireversibile) – Xn; R20/22 (nociv; nociv prin inhalare și prin ingestie) – Xi; R36/37 (iritant; iritant pentru ochi și pentru căile respiratorii) – R43 (posibilitate de sensibilizare prin contactul cu pielea).SECȚIUNEA 8. AUTORITATEA NAȚIONALĂ DESEMNATĂInstituțiaAdresaComisia EuropeanăDirecția Generală MediuRue de la Loi 200B-1049 Bruxelles+++++ TIFF +++++--------------------------------------------------


title: 2014/427/UE: Decizia Băncii Centrale Europene din 6 februarie 2014 privind numirea reprezentanților Băncii Centrale Europene în Consiliul de supraveghere (BCE/2014/4)

text:
               3.7.2014

               RO

               Jurnalul Oficial al Uniunii Europene

               L 196/38

         Decizia Băncii Centrale Europene
   din 6 februarie 2014
   privind numirea reprezentanților Băncii Centrale Europene în Consiliul de supraveghere

      (BCE/2014/4)

      (2014/427/UE)

   CONSILIUL GUVERNATORILOR BĂNCII CENTRALE EUROPENE,
   având în vedere Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (1), în special articolul 26 alineatele (1), (2) și (5),
   având în vedere Decizia BCE/2004/2 din 19 februarie 2004 de adoptare a Regulamentului de procedură al Băncii Centrale Europene (2), în special articolul 13b.6,
   întrucât:

               (1)

               În temeiul articolului 26 alineatul (5) din Regulamentul (UE) nr. 1024/2013, Consiliul guvernatorilor numește patru reprezentanți ai Băncii Centrale Europene (BCE) în Consiliul de supraveghere, aceștia neputând să îndeplinească atribuții legate în mod direct de funcția monetară a BCE.

               (2)

               În temeiul articolului 26 alineatul (2) din Regulamentul (UE) nr. 1024/2013, numirile reprezentanților BCE în Consiliul de supraveghere respectă principiile echilibrului între genuri, experienței și calificării.

               (3)

               Este necesară completarea Regulamentului (UE) nr. 1024/2013 în legătură cu procedura pentru numirea celor 4 reprezentanți ai BCE în Consiliul de supraveghere, condițiile și procedura pentru demiterea acestora și condițiile aplicabile persoanelor numite în asemenea poziții,

         ADOPTĂ PREZENTA DECIZIE:
   Articolul 1
   Numirea reprezentanților BCE în Consiliul de supraveghere
   (1)   Cei patru reprezentanți ai BCE sunt numiți în Consiliul de supraveghere din rândul persoanelor cu reputație și experiență recunoscute în domeniul financiar-bancar.
   (2)   Mandatul acestora este de cinci ani și nu poate fi reînnoit. Prin derogare de la această regulă, mandatul primilor patru reprezentanți ai BCE va dura între trei și cinci ani pentru numirea inițială.
   (3)   Termenii și condițiile de angajare a celor patru reprezentanți ai BCE, în special salariul, pensia și celelalte prestanții sociale ale acestora fac obiectul unui contract cu BCE și sunt stabilite de Consiliul guvernatorilor printr-o propunere transmisă de Comitetul executiv.
   (4)   Reprezentanții BCE își îndeplinesc atribuțiile cu fracțiune de normă sau cu normă întreagă, în conformitate cu termenii și condițiile din contractele lor cu BCE. Aceștia nu se angajează în nicio activitate profesională, remunerată sau nu, care nu a fost autorizată de Consiliul guvernatorilor. Nu pot fi autorizate activități care sunt susceptibile să dea naștere sau pot fi percepute ca dând naștere unui conflict de interese cu pozițiile lor de membri ai Consiliului de supraveghere. În special, aceștia nu îndeplinesc nicio atribuție pentru o autoritate națională competentă astfel cum este definită la articolul 2 din Regulamentul (UE) nr. 1024/2013.
   (5)   Dacă un reprezentant al BCE în Consiliul de supraveghere nu mai îndeplinește condițiile necesare pentru exercitarea atribuțiilor sale, sau dacă a comis o abatere gravă, Consiliul guvernatorilor poate, la solicitarea Comitetului executiv și după audierea reprezentantului respectiv, să decidă demiterea acestuia.
   (6)   Orice post vacant pentru poziția de reprezentant al BCE în Comitetul de supraveghere este ocupat prin numirea unui nou reprezentant în conformitate cu prezenta decizie.
   Articolul 2
   Intrare în vigoare
   Prezenta decizie intră în vigoare la 6 februarie 2014.

      Adoptată la Frankfurt pe Main, 6 februarie 2014.

            Președintele BCE

         Mario DRAGHI

      (1)  JO L 287, 29.10.2013, p. 63.

      (2)  JO L 80, 18.3.2004, p. 33.